થોડી મુંઝાયેલી શ્રુતિએ શંભુકાકાને અટકાવીને પૂછ્યું, "પણ કાકા, મને એ નથી સમજાતું કે હું બીજાને સુખ કેવી રીતે આપી શકું ? હું તો હજી બહુ નાની છું. આવો નિર્દોષ પ્રશ્ન સાંભળીને આશ્ચર્યથી કાકાએ કહ્યું, "તું નાની છે તો શું થયું ? જો તું બંટીને ભણવામાં મદદ કરે, તારી ગેમ્સ તેને રમવા આપે, તારી મમ્મીને ઘર કામમાં મદદ કરે, જેમને જરૂર હોય તેમને ખાવાનું અને કપડાં આપે, તો તને કેવી લાગણી થાય ?" બીજાઓને મદદ કરવામાં તને આનંદ થાય કે નહીં ? શ્રુતિનો ચહેરો તરત જ ખુશીથી ચમકવા લાગ્યો. નવા વર્ષ માટે કરવા જેવો આ સૌથી ઉત્તમ નિશ્ચય છે એમ વિચારતા તે બોલી ઊઠી, “હા કાકા, આ તો એકદમ સાચી વાત છે !”